laion/Wikipedia-Exotic huggingface dataset:
Andrew Mangiapane

Andrew Mangiapane (sündinud 4. aprillil 1996 Boltonis Ontario provintsis) on Kanada jäähokimängija, kes mängib NHL-klubis Calgary Flames ründajana vasakäärel. Aastatel 2013–2016 mängis ta Ontario Hockey League'i (OHL) klubis Barrie Colts. 2015. aastal valis Calgary Flames ta NHL-i draft '​is 166. valikuna. Hooajal 2016/17 asus Mangiapane mängima American Hockey League'is (AHL) Flamesi tütarklubis Stockton Heat. NHL-is debüteeris ta 31. detsembril 2017 mängus Chicago Blackhawksi vastu. Hooajal 2017/18 sai Mangiapane NHL-is kirja kokku kümme mängu. 2018. aastal valiti ta AHL-i tähtede mängule. Püsivalt on ta Flamesi koosseisu kuulunud alates järgmise hooaja teisest poolest. Esimese värava NHL-is lõi ta 9. veebruaril 2019 mängus Vancouver Canucksi vastu. Hooajal 2018/19 jäi tema arvele üheksa väravat ja kaheksa väravasöötu. Hooajal 2021/22 oli Mangiapane Flamesi resultatiivsuselt neljas mängija (35+20). 2021. aastal tuli Mangiapane Kanada jäähokikoondise koosseisus maailmameistriks. Ta saabus 2021. aasta jäähoki maailmameistrivõistlustele neljandaks alagrupimänguks, kui Kanada oli kaotatud kolm esimest mängu. Seitsme mänguga lõi Mangiapane turniiril seitse väravat ja andis neli väravasöötu. Ta oli Suurbritannia mängija Liam Kirki kõrval turniiri suurim väravakütt. Turniiri lõpus valiti Mangiapane turniiri väärtuslikumaks mängijaks ja turniiri sümboolsesse koosseisu. Ta on ema kaudu Itaalia päritolu ja isa kaudu Šotimaa päritolu. "MANGIAPANE'S LEARNING CURVE". NHL.com. Vaadatud 16. mail 2022. Andrew Mangiapane NHL.com lehel Andrew Mangiapane hockeydb.com lehel "Üks uus pusletükk päästis kuristiku äärel kõikunud Kanada". sport.postimees.ee. 8. juuni 2021
Roostekollane mampel

Roostekollane mampel (Pholiota aurivella) on šampinjonilaadsete seltsi värvikuliste sugukonda kuuluv seente liik. Roostekollane mampel andmebaasis eElurikkus
Ihor Klõmenko

Ihor Klõmenko (ukraina keeles Ігор Володимирович Клименко; sündinud 25. oktoobril 1972 Kiievis) on Ukraina siseminister, 18. jaanuarist kuni 7. veebruarini 2023 – ministri kohusetäitja; 1. järgu politseikindral (2021), psühholoogiadoktor (2019), endine Ukraina politsei juht. Alates 11. veebruarist 2023 Ukraina Rahvusliku Julgeoleku ja Kaitse Nõukogu liige, alates 24. veebruarist 2022 ülemjuhataja staabi liige (Ukraina politsei juhina, alates 14. veebruarist 2023 – Ukraina siseministrina). "Уряд призначив Клименка виконувачем обов'язків міністра внутрішніх справ". www.ukrinform.ua (ukraina). Vaadatud 18. jaanuaril 2023. Про зміни у складі Ради національної безпеки і оборони України "УКАЗ ПРЕЗИДЕНТА УКРАЇНИ №77/2023 "Про зміни у складі Ставки Верховного Головнокомандувача"".
Või-punakõrges

Või-punakõrges (Rhodocollybia butyracea) on šampinjonilaadsete seltsi kuuluv seen. Seen kasvab segametsas. Või-punakõrges andmebaasis eElurikkus.
Hornpipe (tants)

Hornpipe on kiiretempoline inglise, šoti või iiri tants, mis on nimetuse saanud samanimelise loomasarvest tehtud puhkpilli järgi ja mida on mainitud alates 16.–17. sajandist. Vanimad kirjalikud viited hornpipe '​ile pärinevad Inglismaalt. Tantsu on sageli nimetatud meremeeste tantsuks, kuid see arvamus pärineb ajast pärast 1740. aastat, mil tantsija esitas hornpipe '​i Jack Tari tegelaskujuna (hüüdnimi kaubalaevastiku või kuningliku mereväe meremehe kohta) Drury Lane'i teatris ja 1741. aastal märgitakse ära härrasmees, kes tantsib hornpipe '​i Covent Gardenis meremehena. Sama seost võib täheldada ka hiljem. Tänapäeval on tuntuim hornpipe 4/4 taktimõõdus ja seda tantsitakse kõvades kingades. Varasem hornpipe on 3/2 rütmis ja selle rütmiga hornpipe '​id olid Põhja-Inglismaal ja Šoti tasandiku instrumentaalmuusikas levinud 19. sajandini. Kolmeosaline meetrum iseloomustab ka 17.–18. sajandi instrumentaalmuusikas tantsuviisina kasutatud hornpipe '​i, millest on näiteid nii Inglismaalt (Henry Purcellilt on teada sellenimelised palad semiooperitest "Abdelazer", "Haldjakuninganna" ja "King Arthur") kui ka Prantsusmaa õukonnaballettidest. Barokse hornpipe '​i koreograafiad kasutavad Prantsusmaa barokktantsus välja töötatud sammustikku ja seda iseloomustab sammuühikute vastuollu minek muusikafraasidega teatud kohtades. Ajalooliste tantsude rekonstrueerija Külli Kressa on kirjeldanud 17. sajandi hornpipe '​i kui spetsiifiliselt inglispärast tantsužanri, mille sammudes analoogselt muusikale on äratuntav aeglasem kolmene meetrum ja sellega paralleelselt kulgev kiirem kuuendikrütm. M. Ingleghearn. Preface. The Hornpipe National Early Music Association (1993). Papers from a Conference held at Sutton House, Homerton, London M. Inglehearn. The Hornpipe - 'Our National Dance'. - The Hornpipe National Early Music Association (1993). Papers from a Conference held at Sutton House, Homerton, London K. Kressa. Kavaleriajastu advendiball (kontserdi kavaleht) https://www.youtube.com/watch?v=CB9FFeDKgJ8 Madeleine Inglehearn. The Hornpipe National Early Music Association (1993). Papers from a Conference held at Sutton House, Homerton, London P. L. Stewart. The triple Time Hornpipe from 1550 to 1800. - Three Extraordinary Collections. Hornpipe Music, Pencaitland, 2007 3/2 meetrumis John Playfordi "Hole in the Wall" (1695) Henry Purcelli muusikale - vanatantsuansambel Saltatriculi rekonstruktsioon 4/4 taktis Lancashire'i Clog Dance Kõvakingadega tantsitud 4/4 taktis iiri hornpipe Lavaseade šoti hornpipe'ist: Sailor's Hornpipe
Hornpipe

Hornpipe võib olenevalt kontekstist tähistada üht järgnevatest: barokkmuusikas on hornpipe 3/2 taktimõõdus kiiretempoline tantsulise karakteriga muusikapala Hornpipe on elavaloomuline 3/2 taktimõõdus (vanem, nn barokne hornpipe) või 4/4 taktimõõdus (alates 19. sajandist) tants Hornpipe on veisesarvest valmistatud, puupuhkpillide hulka liigitatud muusikainstrument
Kersti Zilmer

Kersti Zilmer (neiupõlvenimega Riiv; 5. juuni 1948 Kursi – 28. oktoober 2023) oli eesti biokeemik. Lõpetas Tartu 5. Keskkooli 1996. aastal ning 1971. aastal Tartu Riikliku Ülikooli bioloogia-geograafia teaduskonna eriprogrammi alusel (osa aineid läbis arstiteaduskonnas) omandamaks inimese biokeemiku eriala. Töötas Tartu Ülikoolis üle 100 semestri, erinevates teadusametites, viimasena vanemteadurina (PhD aastast 1986). Juhendanud 6 magistritööd, avaldanud üle viiekümne rahvusvahelise teadusartikli. Ta oli mitme patendi kaasautor, mitme inimorganismi ehk meditsiinilise biokeemia õpiku (eeskätt ainevahetusest) kaasautor. Kersti Zilmer suri 28. oktoobril 2023. Tema pühitsetud tuhk puistati Emajõkke Vabadussilla Tartu Ülikooli botaanikaaiapoolse kaareotsa vasakule poole (viimse puhkepaiga ja mälestamise koha valik omab perekondlikku tähendust). Tema isa oli Jaan Riiv, ema Salme Riiv. Kesti tutvus ülikooli esimesel kursusel Mihkel Zilmeriga, nad abiellusid 1969. aastal. Nende lapsed on Chris Pruunsild, Kristel Zilmer ja Mihkel Zilmer. 2010, 2007, 2004 – Eesti Kardioloogide Seltsi Teaduspreemia 2009 – Korea Rahvusvahelise Naisleidurite ekspositsiooni kuldpreemia 2001 – Tartu Ülikooli Kliinikumi teadustöö preemia
Lastepark (Pärnu)

Lastepark on Pärnus Uue, Vee, Munga ja Rüütli tänava vahelisel alal asuv park. Pargis asub veinibaar Vinoteek Vino & Gino Uue tänava ääres ja kiirtoidukiosk Habib Food Rüütli tänava ääres. Lastepargi alal asus 17. sajandil turg, mis oli uusaegse linna keskpunkt. Rahvatantsijad Lastepargis juunis 2023 Lastepark Söögikiosk lastepargis Lastepargi söögikioski menüü novembris Lastepark Rüütli tänavalt Lastepargi lugu Pärnu Postimees, 31. august 2019
Pirn-murumuna

Pirn-murumuna (Lycoperdon pyriforme) murumunaliste sugukonda kuuluv seen. Pirn-murumuna andmebaasis eElurikkus
Karikkapiteel

Karikkapiteel on hilisromaanikas ja varagootikas levinud kapiteel, mille kuju alt üles kooniliselt laieneb ning mis kujult meenutab saleda sirgete või nõgusate seintega karika kupat. On arvatud, et karikkapiteeli kuju on laenatud korintose või komposiitkapiteelilt. Karikkapiteel võib olla üldse pinnadekoorita, kuid enamasti on see kaetud raiddekooriga. Raiddekoori iseloomu järgi liigitatakse karikkapiteelid pung- ja lehtkapiteelideks; lehtdekoori vahele või kapiteeli pinnale võib olla paigutatud ka figuure nagu romaani kujukapiteelil. Üldse dekoorita on Inglismaa varagootika taldrikkapiteel. Dekoorita karikkapiteel Rochfordi kirikus Püstliistuga kaunistatud karikkapiteel Rochfordi kirikus Gelnhauseni Maarja kiriku lõunaportaali pungkapiteelid Southwelli katedraali lehtkapiteelid Taldrikkapiteel, Beverly kiriku trifooriumis]] Figuraalse dekooriga kapiteel Gelnhausenis karikkapiteel -- R. Paris, E. End. Kunstileksikon S. Reili. Väike saksa-eesti keskaja arhitektuuri seletav sõnastik. Magistriprojekt. Tartu, 2005 Kelchkapitell Types of Capital. - Glossary of Medieval Art and Architecture. - sites.pitt.edu
Ebenthal

Ebenthal on vald (Marktgemeinde) Austrias Alam-Austria liidumaal Gänserndorfi ringkonnas. Ebenthal asub Viini lähedal. U. 40,22 % valla territooriumist on kaetud metsaga. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Eckartsau

Eckartsau on vald (Gemeinde) Austrias Alam-Austria liidumaal Gänserndorfi ringkonnas. Eckartsau loss oli Karl I viimane residents enne tema lahkumist endisest Austria-Ungarist 1919. aasta märtsis. Tänane Eckartsau moodustati 1971. aastal, kui Eckartsauga liideti Witzelsdorf, Kopfstetten, Pframa ja Wagram. Eckartsau loss Marchegger Ostbahn Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Engelhartstetten

Engelhartstetten on vald (Marktgemeinde) Austrias Alam-Austria liidumaal Gänserndorfi ringkonnas. Engelhartstetten asub Viini lähedal Marchfeldi kagunurgas. Idas on Marchi jõgi ja lõunas on Doonau. U. 12 % valla territooriumist on kaetud metsaga. Groissenbrunni lähedal toimus 1260. aasta juulis Kressenbrunni lahing. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Statistik Austria: Bevölkerung zu Jahresbeginn 2002–2016 nach Gemeinden
Maicon Pereira Roque

Maicon Pereira Roque (tuntud lihtsalt kui Maicon; sündinud 14. septembril 1988 Barretoses) on Brasiilia jalgpallur, kes mängib keskkaitsjana Brasiilia kõrgliigaklubis Vasco da Gama. Ta alustas klubikarjääri Brasiilia klubis Cruzeiro, mille põhimeeskonnas debüteeris ta 2007. aastal. Hooajal 2008/09 oli ta Cruzeirost laenul Portugali kõrgliigaklubis Nacional. 2009. aasta juunis liitus ta Portugali suurklubiga FC Porto. Seal mängis ta kokku seitse ja pool hooaega. Hooaegadel 2010/11, 2011/12 ja 2012/13 tuli ta klubiga Portugali meistriks, lisaks võitis ta kaks korda Portugali karikavõistlused, viis korda Portugali superkarikafinaali ja hooajal 2010/11 UEFA Euroopa Liiga. 2012. aastal valiti Maicon Porto aasta mängijaks. 2016. aasta veebruaris läks ta Portost laenule Brasiilia kõrgliigaklubisse São Paulo. Sama aasta juunis sõlmis ta klubiga püsiva lepingu. 2017. aasta juulis naasis ta Euroopasse ja sõlmis nelja-aastase lepingu Türgi kõrgliigaklubiga Galatasaray. Hooajal 2017/18 tuli ta klubiga Türgi meistriks. 2019. aasta veebruaris läks ta Galatasarayst laenule Saudi Araabia kõrgliigaklubisse Al Nassr. Hooajal 2018/19 tuli ta klubiga Saudi Araabia meistriks. 2020. aastal läks ta Al Nassri püsivalt üle, kuid ta katkestas klubiga lepingu 2021. aasta juunis. 2021. aasta novembris naasis Maicon Cruzeirosse, kellega sõlmis kolmeaastase lepingu, kuid ta lõpetas klubiga lepingu juba pärast kolme mängu. Vaid paar tundi pärast Cruzeirost lahkumist sõlmis ta 2022. aasta märtsis lepingu Santosega. 2023. aastal kaotas ta Santose keskkaitses oma koha uutele liitujatele Joaquim Henrique ja Messias. 2023. aasta juunis sõlmis ta kuni hooaja lõpuni lepingu Vasco da Gamaga. Porto Primeira Liga: 2010–11, 2011–12, 2012–13 Taça de Portugal: 2009–10, 2010–11 Supertaça Cândido de Oliveira: 2009, 2010, 2011, 2012, 2013 UEFA Euroopa Liiga: 2010–11 UEFA Superkarikas: teine koht 2011 Taça da Liga: teised kohad 2009–10, 2012–13 Galatasaray Süper Lig: 2017–18 Al Nassr Saudi Professional League: 2018–19 Saudi Super Cup: 2019 "Maicon revela ter alcunha de "deus da defesa"". O Jogo (portugali). 1. juuli 2017. Originaali arhiivikoopia seisuga 3. november 2023. Vaadatud 22. augustil 2020. "Ex-São Paulo e Porto, Maicon rescinde contrato com o Al-Nassr e está livre no mercado" (portugali). TNT Sports. 19. juuni 2021. Vaadatud 8. märtsil 2022. ""The God of Zaga está de volta": Cruzeiro oficializa contratação do zagueiro Maicon" (portugali). Globo Esporte. 25. november 2021. Vaadatud 8. märtsil 2022. Duarte, Gabriel (8. märts 2022). "Maicon acerta rescisão no Cruzeiro e fica livre para assinar com o Santos" (portugali). Globo Esporte. Vaadatud 8. märtsil 2022. Anjos, Vitor (8. märts 2022). "Santos FC acerta contratação do zagueiro Maicon, quinto reforço para 2022" (portugali). Santos FC. Vaadatud 8. märtsil 2022. "Vasco anuncia o zagueiro Maicon, segundo reforço na janela". 28. juuni 2023.  Maicon Pereira Roque – pildid, videod ja helifailid Wikimedia Commonsis
Kolm maailma

"Kolm maailma" on Karl Popperi Michigani Ülikoolis 7. aprillil 1978. aastal peetud ettekanne objektiivsest teadmisest. Popperi arvates on olemas füüsiline maailm, mille elusorganismide osast arenes välja teadvusliku kogemuse maailm ning sellest kasvas välja inimese loodud kultuuri ja väärtuste maailm. Ettekanne on ilmunud eesti keeles Tanel Perni tõlkes ajakirjas Akadeemia (9/2023).
Siinmaa park

Siinmaa park on park Pärnu kesklinnas. Park on nimetatud Olev Siinmaa järgi. Riia maantee ja Kooli tänava vahel asuv park sai Siinmaa nime Pärnu linnavolikogu otsusega 1998. aasta novembris. Pärnu Siinmaa park vajab uuendamist kylauudised.ee, 11. detsember 2019 Postimees (1886-1944), nr. 229, 28 september 1942. dea.digar.ee
Salme park

Salme park on park Pärnus Raekülas. Park on nimetatud Salme tänava järgi. Pargi ümber on Salme, Vambola ja Lehola tänavad. 2004. aasta detsembrist kuulub park Pärnu linnale. Pärnu linn omandas Salme pargi pärnu.postimees.ee, 3. detsember 2004
Agano

Agano (jaapani 阿賀野) on linn Jaapanis Niigata prefektuuris. Asub sisemaal Niigata tasandikul. Linna lõuna- ja läänepiiril voolab Agano jõgi. Idas asub Gozu mägi. Agano linn moodustati 2004. aastal Suibara ja Yasuda alevi ning Kyōgase ja Sasakami küla liitmise teel. Agano piires asub luikede peatuspaigana tuntud Hyōko järv. 2020. aastal oli Aganos 40 696 elanikku. 新潟県人口移動調査（推計人口および人口移動） - 新潟県ホームページ, vaadatud 31.03.2021. Agano koduleht
Waldhofi park

Waldhofi park on park Pärnus Papiniidus. Park on nimetatud Waldhofi tselluloosivabriku järgi. Waldhofi parki läbiv Suur-Jõe tänav Waldhofi park novembris 2023 Puu Waldhofi pargis
Daniela Melchior

Daniela Melchior dos Reis Lopes Pereira (sündinud 1. novembril 1996 Lissabon) on Portugali näitleja. 2018 : The Black Book ... La Fille 2018 : Parque Mayer ... Deolinda 2021 : The Suicide Squad ... Cleo Cazo / Ratcatcher 2 2022 : Marlowe ... Lynn Peterson 2023 : Assassin Club ... Sophie 2023 : Guardians of the Galaxy Vol. 3 ... Ura 2023 : Fast X ... Isabel Neves 2014–2015 : Mulheres ... Viviana Gomes 2016 : Massa Fresca ... Carminho Santiago 2017 : Ouro Verde ... Cláudia Andrade 2018 : A Herdeira ... Ariana Franco 2018–2019 : Valor da Vida ... Isabel Vasconcellos 2019 : O Livro Negro do Padre Dinis ...  : La Fille 2021 : Pecado ... Maria Manuel "Arhiivikoopia". Originaali arhiivikoopia seisuga 1. november 2023. Vaadatud 3. novembril 2023.{{netiviide}}: CS1 hooldus: arhiivikoopia kasutusel pealkirjana (link) [1] [2] Daniela Melchior andmekogus IMDb (inglise)
Luukas (perekonnanimi)

Luukas on perekonnanimi. Soomes elas 2014. aastal 124 sellenimelist isikut, Ühendkuningriigis 24 isikut. 2023. aasta 1. jaanuari seisuga oli Eestis perekonnanimi Luukas 180 inimesel: 74 mehel ja 106 naisel. Perekonnanimede levikult oli Luukas meeste puhul 1256. ja naiste puhul 870. kohal. Perekonnanime Luukas kandja oli keskmiselt 46 aasta vanune. Kõige levinum oli perekonnanimi Luukas üle 85-aastaste vanuserühmas, kus neid oli 10 000 elaniku kohta 2,07. Nimi oli kõige sagedasem Hiiu maakonnas, kus sellist nime kandis maakonna 10 000 elaniku kohta 16,39 inimest. Nimede eestistamisel loobuti nimest Luukas aastatel 1935–1939 11 korral isikute poolt, kes uueks perekonnanimeks võtsid Eerme, Luhari, Luhaste, Luhtla, Luige, Männasalu, Ojamäe (2 juhul), Salumets, Sööt ja Uduveer. Aadu Luukas, eesti ettevõtja (1939–2006) Meelis Luukas, eesti alpinist (1979–) Luukas surname. Vaadatud 3. november 2023. Statistikaamet: Nimede statistika (vaadatud 3.11.2023) Onomastika andmebaas. Nimede eestistamine: (vana nimekuju): Luukas. Luukas statistikaameti andmebaasis
Veteranide park

Veteranide park on park Pärnus Papiniidu silla juures Pärnu jõe kaldal. Linnavalitsuse poolt on parki rajatud kolm grilli. Avalik ujumiskoht pargis Vaade pargile Papiniidu silla alt Pargis asuva discolfi radade plaan GALERII ⟩ Veteranide park täienes kolme grilliga pärnu.postimees.ee, 5. juuni 2020
2006. aasta Hollandi parlamendivalimised

Hollandi järgmised erakorralised parlamendivalimised toimusid 22. novembril 2006. aastal. Erakorralisus oli tingitud Balkenende II valitsuse langemisest, uue valitsuse moodustamiseni on Hollandis võimul Balkenende III valitsus, millel puudub parlamendienamus. 30. juunil 2006 kuulutati valimised välja, pärast sotsiaalliberaalse Demokraatide 66 (hollandi lühend: D66) partei lahkumist Balkenende konservatiiv-liberaalsest valitsusest, mis oli tingitud endise parlamendiliikme Ayaan Hirsi Ali valetamise teel saadud Hollandi kodakondsuse saamise ilmsikstulekust. Võimul oli Kristlik-Demokraatliku Üleskutse (CDA) juhitud konservatiiv-liberaalne vähemusvalitsus koos liberaalkonservatiivse Rahvaparteiga Vabaduse ja Demokraatia Eest (VVD). Suurim opositsioonipartei oli sotsiaaldemokraatlik Hollandi Tööpartei (PvdA), mis tugevdas enda positsioone 2006. aasta Hollandi kohalikel valimistel. Samuti tugevnes mainitud kohalikel valimistel ka sotsialistliku Sotsialistliku Partei positsioon. Demokraadid 66, Alexander Pechtold Kristlik Demokraatlik Üleskutse, Jan Peter Balkenende Kristlik Liit, André Rouvoet Loomakaitse partei, Marianne Thieme Poliitiliselt Reformitud Partei, Bas van der Vlies Rahvapartei Vabaduse ja Demokraatia Eest, Mark Rutte Rohelised Vasakpoolsed, Femke Halsema Sotsialistlik Partei, Jan Marijnissen Tööpartei, Wouter Bos Vabadusepartei, endine Wildersi Grupp; Geert Wilders Pärast valimisi moodustati 22. veebruaril 2007 neljas Balkenende valitsus Kristlik Demokraatliku Üleskutse, Tööpartei ja Kristliku Liidu vahel. Artikkel vajab täiendamist
Annemõisa park

Annemõisa park on park Pärnus Papiniidus Pärnu jõe kaldal. Teisel pool piirneb Suur-Jõe tänavaga. Annemõisa park on nime saanud seal asunud Annenhofi linnamõisa järgi. Mõisa peahoone oli Eesti kaitseväe kasutuses ja hävis tulekahjus Teise maailmasõja ajal. Annenhofi linnamõis oli aga nime saanud kunagi sinna lähedusse uppunud Anne-nimelise neiu järgi. Pargi pindala on vähendanud linna keskkatlamaja, mis ehitati pargi Papiniidu poolsesse serva ja teiselt poolt Pärnu Sõudekeskus Kalevi sõudebaas. 2006. aasta andmeil kasvas pargis 26 puittaimeliiki, neist 15 kodumaist ja 11 võõramaist. Pargi pindala on 2,3 hektarit. Linnamõis Annenhof pärnu.postimees.ee, 28. veebruar 2006 https://register.keskkonnaportaal.ee/register/protected-nature-object/7351802
Pilli park

Pilli park on park Pärnus eeslinnas Pärnu jõe kaldal, aadressil Vesiroosi tänav 2. Parki läbib Jüri Jaansoni rada ja piirneb Pilli tänavaga. Seal asub jõulinnak. Kohanime määramise eelteade parnu.ee, 06. juuni 2018 Pilli pargi jõulinnak Jaansoni tervisepordiraja ääres puhkaeestis.ee, vaadatud 3. november 2023
Vabaduse park (Pärnu)

Vabaduse park (ka Võidu park) on park Pärnus kesklinnas. 22. septembril, vastupanuvõitluse päeval, toimub pargis mälestusmärgi juures iga-aastaselt tseremoonia. Vabaduse park Vabaduse park Monument Vabaduse pargis PILDID ⟩ Vabaduse pargis tähistati vastupanuvõitluse päeva pärnu.postimees.ee, 22. september 2023
Erinevusmõtlemine

Erinevusmõtlemine on vastandites mõtlemise vältimine, Theodor Adorno teoses Negatiivne dialektika. Michel Foucault laiendas erinevusmõtlemise ajaloo, kõnelemise, mõttevahetuse ja diskursuse valdkondadele. Teoses Erinevus ja kordus Gilles Deleuze vastandas selle samasusmõtlemisele. Gilles Deleuze, Erinevus ja kordus, 2014: 560
Tõlgitsus

Tõlgitsus (sk Auslegung; `interpretatsioon`) on Hans-Georg Gadameril olemasoleva tõlgenduse edasiarendus, korrastus ja avardamine. Tõlgitsust kasutatakse, kui keeleväljendite või teiste märkide mõistmine esimesel lugemisel ei õnnestu. Mõistmine Tõlgendus Tõlgendusring Andrus Tool, Saateks. - Hans-Georg Gadamer, Hermeneutika universaasus. 2002: 433 j.
Mõrra park

Mõrra park on park Pärnus Vana-Pärnu linnaosas, Sauga jõe kaldal, Mõrra tänava alguses.
Luur

Luur on eesti perekonnanimi. 2023. aasta 1. jaanuari seisuga oli Eestis perekonnanimi Luur 168 inimesel: 78 mehel ja 90 naisel. Perekonnanimede levikult oli Luur meeste puhul 1156. kohal ja naiste puhul 1087. kohal. Kõige levinum oli perekonnanimi Luur vanuserühmas 40–44, kus neid on 10 000 elaniku kohta 1,65. Nimi oli kõige sagedasem Pärnu maakonnas, kus sellist nime kandis maakonna 10 000 elaniku kohta 7,17 inimest. 19. sajandi algul pandi pärisorjusest vabastamise käigus talupoegadele Pärnumaal Audru, Tori, Pärnu-Eliisabeti ja Mihkli kihelkondades, Virumaal Simuna, Väike-Maarja ja Viru-Nigula kihelkondades, Järvamaal Ambka ja Koeru kihelkonnas ning Harjumaal Keila kihelkonnas 13 korral nimeks Luhr, Luir, Lur ja Luur. Nimede eestistamisel võeti Luur aastatel 1937. ja 1939. aastal uueks perekonnanimeks 2 korral isikute poolt, kelle perekonnanimi oli varem Henning ja Järvetson. August Luur, Eesti sõjaväelane (1902–1992) August Luur, eesti ajakirjanik ja kirjastaja (1934–1990) Ene-Mai Luur, eesti keraamik ja portselanimaalija (1942–2021) Veera Luur, eesti näitleja ja inspitsient (1911–2003) Statistikaamet: Nimede statistika (vaadatud 3.11.2023) Onomastika andmebaas. Nimede panemine: Luur. Onomastika andmebaas. Nimede eestistamine: (uus nimekuju): Luur. Luur statistikaameti andmebaasis
Phellinidium

Phellinidium on klassi Agaricomycetes kuuluv kandseente perekond. Phellinidium ferrugineofuscum – end. tumepruun taelik Phellinidium andmebaasis eElurikkus
Tumepruun taelik

Tumepruun taelik (Phellinidium ferrugineofuscum) on klassi Agaricomycetes kuuluv kandseente liik seeni. Seen kasvab tavaliselt kuuskede lamatüvedel. Tumepruun taelik andmebaasis eElurikkus
Gotthard Wilhelm von Uexküll

Gotthard Wilhelm von Uexküll oli Rootsi sõjaväelane ja ooberstleitnant, kes osales Põhjasõjas. Gotthard Wilhelm von Uexküll sündis Hans Jürgen von Uexkülli ja Marie von Plateri peres. 1688. aastal teenis von Uexküll kaptenina Hollandis Bielke jalaväerügemendis. Põhjasõja alguseks oli Uexküll juba ooberstleitnandi auastmes. 25. augustil 1702 vkj piirasid Vene väed Boriss Šeremetjevi juhatusel Uexküllide pere valduses olevat Mõniste mõisa. Gotthard Wilhelm kaitses Mõnistet koos 200–300 jalaväelase ja talupoja ning 30 traguniga. Lõpuks vallutasid venelased aga mõisa ning Uexküll langes vangi. Gotthard Wilhelm von Uexküll abiellus Anna Ebba Horniga. Nende abielust sündis Hans Jürgen von Uexküll. "Gotthard Wilhelm von Uexküll". Vaadatud 03.11.2023. Lk 786 (Lewenhaupt, 1920) Lk 204-207 (Kelch, 2009) Lewenhaupt, Adam. Karl XII:s officerare. Biografiska anteckningar. 1920. Kelch, Christian. Liivimaa kroonika järg. Tõlkinud Ivar Leimus Toimetanud ja registrid koostanud Kai Tafenau. Tartu : Eesti Ajalooarhiiv. 2009.
Leucogyrophana

Leucogyrophana on puravikulaadsete seltsi kuuluv perekond seeni. Leucogyrophana mollusca Leucogyrophana romellii Leucogyrophana andmebaasis eElurikkus.
Leucogyrophana mollusca

Leucogyrophana mollusca on puravikulaadsete seltsi kuuluv liik seeni. Leucogyrophana mollusca andmebaasis eElurikkus.
Tsirkus (maal)

"Tsirkus" on neoimpressionist Georges-Pierre Seurat' üks tuntumaid maale. Teost eksponeeriti mõni päev enne kunstniku surma Sõltumatute Kunstnike Seltsi näitusel 29. märtsil 1891. Teos on teostatud divisionistlikult (värvipunktid on kantud alusele korrapäraste punktide, laikude või joontena). Vastandvärvide (kollane ja violetne) kasutamine paneb kujutised värelema. Maal rõhub väljendusrikkusele, mitte tegelikkusele (näiteks hobuse võlts galopp). Autori varase surma tõttu jäi teos lõpetamata. Georges-Pierre Seurat Neoimpressionism